Ons moet onthou dat elke gestremde, se gees net so smag na 'n lewende verhouding met Jesus Christus. Ongeag die liggaam wat disfunksioneel mag wees na mindere of meerdere mate, bly die gees, die ewige dimensie, altyd roep na sy Skepper. Ons wat geseën is met liggame wat funksioneel is, sowel as die voorreg dat ons toegang het tot hierdie tehuise, mag dus nie die taak versaak om te gaan dien, waar so baie ander huiwer nie.